
	COMISIA JURIDICĂ,

DE DISCIPLINĂ ŞI IMUNITĂŢI
	
	                   București, 9 noiembrie 2021
                   Nr.4c-13/866/19.10.2021 
                   PLx. 492/2021


A V I Z 

asupra

Proiectului de Lege pentru modificarea şi completarea Legii-cadru nr.153/2017 privind salarizarea personalului plătit din fonduri publice, cu modificările şi completările ulterioare
În conformitate cu prevederile art.95 din Regulamentul Camerei Deputaților, republicat, Comisia juridică, de disciplină şi imunităţi a fost sesizată, spre avizare cu Proiectul de Lege privind aprobarea Ordonanţei Guvernului nr.17/2021 pentru modificarea şi completarea Legii pentru modificarea şi completarea Legii-cadru nr.153/2017 privind salarizarea personalului plătit din fonduri publice, cu modificările şi completările ulterioare, trimis cu adresa nr. PLx. 492 din 18 octombrie 2021, înregistrat la Comisia juridică, de disciplină şi imunităţi sub nr.4c-13/866 din 19 octombrie 2021.
Camera Deputaților este Cameră decizională, în conformitate cu  dispoziţiile art.75 alin.(1) din Constituţia României, republicată, şi ale art. 92 alin. (9) pct.1 din Regulamentul Camerei Deputaților, republicat.
Senatul, în calitate de primă Cameră sesizată, a adoptat inițiativa legislativă, în ședința din 11 octombrie 2021.

Proiectul de lege are ca obiect de reglementare completarea prevederilor art.16 din Legea-cadru nr.153/2017, cu un nou alineat, alin.(21), potrivit căruia nivelul veniturilor salariale ale personalului din administraţia publică locală implicat în proiecte finantaţe din fonduri europene să nu poată depăşi nivelul indemnizaţiei de viceprimar/vicepreşedinte de consiliu judeţean, majorată cu 25%. În prezent, veniturile acestor angajaţi nu pot depăşi nivelul indemnizaţiei de viceprimar/preşedinte de consiliu judeţean. 

În ședința desfășurată în sistem mixt din data de 9 noiembrie 2021, potrivit art. 62 și 131 din Regulamentul Camerei Deputaților, republicat, membrii Comisiei juridice, de disciplină și imunități au examinat inițiativa legislativă supusă avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr.515 din 30 iunie 2021, avizul favorabil al Consiliului Economic și Social, transmis prin adresa cu nr.1112 din 16 iunie 2021 și punctul de vedere negativ al Guvernului, transmis cu nr.1382/16.07.2021. 
În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea negativă a inițiativei legislative.
În raport de obiectul și conținutul reglementării, proiectul de Lege face parte din categoria legilor ordinare.

